টিচ কর্নফোর্ড
ওয়াল্টার ল্যাটার কর্নফোর্ড (ইংরেজি: Tich Cornford; জন্ম: ২৫ ডিসেম্বর, ১৯০০ - মৃত্যু: ৬ ফেব্রুয়ারি, ১৯৬৪) পূর্ব সাসেক্সের হার্স্ট গ্রীন এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর কাউন্টি ক্রিকেটে সাসেক্স দলের প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংশৈলী প্রদর্শন করেছেন ‘টিচ’ ডাকনামে পরিচিত টিচ কর্নফোর্ড।